સૌથી પહેલી રેઇડ ૨૯ મેએ સાંજે ગૌશાલા રોડ પર આવેલા મયૂર ટ્રેડર્સમાં પડી હતી; જેમાં રૅશનિંગના અધિકારીઓને ૯ ટન ઘઉં, ૯ ટન ચોખા અને ૮૩૬ લિટર કેરોસીનનો વધારાનો જથ્થો મળી આવ્યો હતો; જેથી દુકાનના માલિકો નવીન નંદુ, દિલીપ બોરીચા અને મીનાત અંબાવી સામે આ અધિકારીઓએ ગુનો દાખલ કરીને મુલુંડ પોલીસને તેમની ધરપકડ કરવા કહ્યું હતું. મુલુંડ પોલીસે આ સંદર્ભે મીનાત અંબાવીની ધરપકડ કરી હતી અને નવીન નંદુ તથા દિલીપ બોરીચાને ફરાર જાહેર કર્યા હતા.